Михайло Драгоманов

**Михайло Драгоманов** ( *Михайло Петрович Драгоманов*, , Гадяч, Полтавска губерния, Малороссия – †2. юл 1895, София, Болгария) — украинскый сполоченскый дѣятель и политичный теоретик, педагог, историк, етнограф и литературознатель.

## Биография
### Походжѣня
Походив зо схудобнѣлой дробной шляхты. Его стрый быв декабриста . Михайло Драгоманов быв уйко Лесѣ Украинкы. 
### Штудии
Гимназиалны матуры склав екстерно, бо на послѣдном рочнику быв выказаный з гимназии за дерзость. В роках  штудовав историю и филологию на Киевской универзитѣ. Од року 1864 приват-доцент на той же универзитѣ, читав историю старовѣкого Рима. Паралелно ся занимав изгледованями украинского и славянского фолклора. Быв активным сполоченскым дѣятельом киевской «Громады».

### Емиграция
В року 1875 быв выказаный зоз универзиты за украинофилство и политичну несполягливость, пак од року 1876 жив на емиграции, де од року 1878 за грошѣ киевской «Громады» основав печатню и выдавав зборник, по часѣ журнал «Громада» (1878–1882), а тыж новинку «Вольне слово», котра пропаговала либерально-конштитучны идеи, публиковав ,  и др. По своих поглядах  означовав себе за социалиста, але западноевропской школы, и на емиграции тота позиция ещи вецей ся утвердила. Часто вступав до полемикы з украинофилскыма дѣятелями Украины. Через росход поглядох з громадовцями Санкт-Петербурга, а главно з киевсков «Громадов» (1886) Драгоманову была однята финанчна подпора, и в року 1889 прияв позваня на мѣсто професора катедры общой истории Софийской универзиты (София), а там, и прожив останок свого живота.

## Погляды
М. Драгоманов остро выступовав против провинчной ограничености и боевого национализма окремых украинскых писателей, поважуючи в основѣ неправилным противоставлѣня украинской литературы русской и литературѣ иншых славянскых народох. Основна тема его публицистикы — бой за право украинского народа на розвой народностной културы. Въедно з тым выступовав против планох одрыва Украины од России, поважовав, же их односины мають ся основати на принципах федерализма, а украинской литературѣ треба заховати звязь зоз руссков.

Брав без пиетета класикох, аж и Шевченка, казав, же слаботина украинского руху в его романтичности     и емоцийности. Мав бы ся операти на факты, науку, а политична активность при слабой народностной свѣдомости — лем на шкоду. Коли му его приятель з киевской «Громады» дорѣкав, же не называть себе Украинцьом, як Шевченко, ай лем Малоросом, одповѣв му так: «Позрѣть ся ту, милый мой, найпервше мое правило — через факты не перескаковати. Сам бых любив, обы вшитка земля была Украинов, але што-м годен чинити, кедь она лем до рѣкы Случь? А я за Случьов, та ще й у ненародной сферѣ, Украинцьом быти-м не годен, бо там не Украина. Чим быв бы Шевченко, кебы ему ся трафило быти на моем мѣстѣ, не знам, бо Шевченко не быв на моем мѣстѣ» 
## В Угорской Руси
В роках 1875–1876 навщѣвив Угорску Русь, стрѣчав ся з , редактором новинкы «Карпатъ»,  и др., и натискав, же мусай хосновати украинскый язык, што гет зачудовало его подкарпатскых собесѣдникох. Кралицкому заганяв русску и украинску литературу, што породило подозрѣня у мадярской полиции.  быв шокованый упадком народностного живота Русинох края и вызвав своих младшых еднодумникох змеджи галичанской интелигенции, жебы ишли спомочи  Угорску Русь. На его вызву ся одозвали Иван Франко и Володимир Гнатюк.

## См. тыж
* Драгомановка

## Жерела и одказы
* ДРАГОМАНОВ //**Большая российская энциклопедия**  Москва, 2007,  Верзия: 2017. Одчитане: 24.05.2021https://old.bigenc.ru/world_history/text/2630612
* **М. Драгоманов**: Автобіографія. — К.:«Криниця», 1917
* **Пінчук Ю. А.**: ДРАГОМАНОВ Михайло Петрович //*Енциклопедія історії України: * / Редкол.:  та ін. НАН України. Інститут історії України. — К.: В-во "Наукова думка", 2004. —  Одчитане: 24.05.2021
* **Иван Поп**: Драгоманов Михайло Петрович //Энциклопедия Подкарпатской Руси. — Ужгород: Изд-во В.&nbsp;Падяка, 2001. — 431&nbsp;с.    
* 

## Референции